# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **SC TRANSILVANIA IMPACT IMPORT EXPORT SRL**, cu sediul în Str. Mihai Viteazu, Nr. 45, Turda , Judetul Cluj, prin Horea Mihai Sevan, cu adresa Turda, str.Mihai Viteazu nr.45, jud.Cluj,, înregistrată la APM Cluj cu nr. 22457/14.04.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a completărilor depuse la APM Cluj cu nr..22482/19.04.2017 şi nr......./ , precum şi a consultărilor desfăşurate în cadrul şedinţei Comisiei de Analiză Tehnică din data de 20.04.2017, că proiectul “Lucrări de excavări şi foraje-Deschidere balastieră Turda”, propus a fi amplasat în extravilanul localităţii Turda, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. II, pct. 2, lit.a) “cariere, exploatări miniere de suprafaţă şi de extracţie a turbei, altele decât cele prevăzute în anexa 1”

b) investiţia propusă se realizează în extravilanul localităţii Turda, extravilan, fnr. cu folosinţa actuală de teren liber de construcţii, categoria arabil;

c) drumul de acces existent va fi întreţinut corespunzător, de catre SC.Transilvania Impact Import-Export SRL;

d) suprafaţa de exploatare este relativ mică 10.000m2 din suprafa totală de 205.000m2

e) proiectul propus se cumulează cu alte proiecte fara amplificarea impactului asupra mediului;

f) investiţia propusă nu implică generarea de emisii semnificative în mediu, activitatea în cadrul balastierei fiind doar de extracţie agregate, fără prelucrarea acestora;

g) proiectul va genera deşeuri tehnologice care vor fi depozitate in halde separate şi utilizate la final pentru refacerea mediului afectat

h) pentru realizarea lucrărilor este necesar doar o minimă organizare de şantier;

i) sunt prevăzute măsuri pentru refacerea mediului la finalizarea exploatării

j) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat

Condiţiile de realizare a proiectului

Respectarea proiectului care prevede:

-deschiderea unei balastiere cu suprafaţa totală a terenului de S=205.000m2 , din care suprafaţa supusă exploatării este de 10.000m2 , conform următoarelor coordonate Stereo 70:

|  |  |  |
| --- | --- | --- |
| Nr. pct | Coordonate puncte de contur | |
| X | Y |
| 1 | 561.400 | 407.900 |
| 2 | 561.400 | 408.100 |
| 3 | 561.200 | 408.100 |
| 4 | 561.200 | 407.900 |

-exploatarea agregatelor presupune următoarele operaţiuni:

-lucrări de organizare de şantier: -activitatea fiind de mica amploare, nu se impune amenajarea unei organizari de santier ample. Se vor nivela drumurile din incinta din partea Nordica si sudica a perimetrului, amplasarea unei toalete ecologice, amplasarea utilajelor din dotare:excavator, buldozer, autoîncărcător, autobasculante.

-lucrări de deschidere şi pregătire: accesul la perimetru se va realiza din Turda-Bogata pe un drum local betonat de acces existent, care trece prin imediata apropiere a balastierei.Pentru deschiderea zăcământului, în partea sud-vestică a acestuia, va fi executată o tranşee pe direcţia est-vest în zona sudică a perimetrului cu dimensiunea de 50m lungime şi 50m lăţime cu care se va veni în retragere înspre nord.

**Se vor executa lucrări uşoare de descopertare cu ajutorul utilajelor din dotare (buldozer, excavator) pentru îndepartarea stratului de material steril, sol vegetal pe o grosime medie de 0,5m şi depozitarea separată a acestuia reprezentând un volum de 5000mc , care va fi haldat perimetral, urmând ca, după finalizarea exploatării, să fie utilizat pentru refacerea amplasamentului.**

**Pentru primul an de exploatare, 2017-2018, se programează a se excava un volum estimat de 60.000 mc pietriş şi nisip.**

-lucrări de exploatare:Se va aplica metoda de exploatare în fâşii paralele(din tranşeea de deschidere), cu avans spre sud(spre drumul de acces) şi spre nord, cu ocol spre acces.

Lucrările de exploatare se vor desfăşura într-o singură treaptă, egală cu grosimea startului de util, cu excavatorul din dotare, mecanizat.Exploatarea se va realiza prin metode specifice balastierelor, având elementele constructive ale treptei de exploatare: lungimea tranşeei de deschidere 50m, lungimea unei fâşii cca.64m, lăţimea medie a bermei de lucru 20m, înălţimea treptei 5m, înclinarea taluzului treptei de lucru 70o.

Lucrările de exploatare se vor desfăşura eşalonat, prin permise de exploatare anuale succesive solicitate la ANRM Bucureşti – CITRM Cluj.

Nisipul şi pietrişul brut exploatat va fi încărcat direct în autobasculante şi va fi transportat la punctele de lucru ale beneficiarilor sau la staţia de sortare-spălare-concasare a SC.Transilvania Impact Import Export SRL.

Descopertarea se va executa în avans faţă de lucrările de exploatare a nisipului şi pietrişului.

Nu se vor utiliza explozivi nici pentru lucrarile de descopertare şi nici pentru cele de exploatare a nisipului şi pietrişului.Pe toata durata executării lucrărilor vor fi respectate normele specifice privind exploatarea substanţelor minerale utile şi normele de protecţia muncii în exploatările miniere la zi.

-lucrări de haldare

Materialul rezultat din descopertare, va fi depozitat în zona exploatată, prin deversare directă cu excavatorul sau buldozerul.În acest fel, este realizată rambleerea golului rezultat în urma exploatării.

-expedierea materialului excavat la punctele de prelucrare: cu autobasculante cu bene etanse si acoperite.

- realizarea lucrărilor se va face cu luarea tuturor măsurilor tehnice şi manageriale pentru minimizarea emisiilor de pulberi;

- pe parcursul exploatării balastului se vor lua măsuri pentru evitarea poluării mediului cu pulberi, carburanţi, uleiuri sau alte materiale;

- respectarea tehnologiei de exploatare, fără depozitări intermediare;

- la finalizarea exploatării perimetrul va fi rambleiat cu materiale inerte din lucrări de excavare, acoperit cu sol vegetal şi renaturat;

- gestionarea corespunzătoare a deşeurilor menajere;

- pentru amplasarea containerului administrativ, haldarea solului vegetal se vor utiliza exclusiv terenurile stabilite în acest scop prin proiect; bornarea perimetrului carierei;

- la ieşirea din şantier pe drumurile publice se vor curăţa roţile autovehiculelor, pentru a preveni şi reduce transferul de pământ în afara amplasamentului;

-stropirea căilor de acces şi a perimetrului de extracţie, în perioadele secetoase, în vederea reducerii antrenării de particule în suspensie;

-organizarea activităţilor şi operaţiilor producătoare de zgomot în perioada zilei, cu evitarea cumulării emisiilor de zgomot;

-la finalizarea exploatării se va reface mediul afectat;

-se vor respecta prevederile legislaţiei de mediu în vigoare;

-conform Ordinului nr. 1798/2007, modificată cu Ord. nr. 1298/2011, cu modificările şi completătile ulterioare, titularul are obligaţia ca la finalizarea investiţiei şi înainte de punerea în funcţiune a obiectivului să solicite şi să obţină autorizaţia de mediu.

- titularul proiectului are obligaţia de a notifica în scris Agentia pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării;

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Dr.ing.Grigore Crăciun**

**Şef serviciu AAA,**

**ing.Anca Cîmpean**

**Întocmit,**

**ing.Dumitru Ulieşan**